गोरखपुर जिला में, मौसम के बेध करे वाला अस्थान एह जिला के मुख्यालय गोरखपुर बा जहाँ के आँकड़ा पूरा जिला खातिर प्रतिनिधि के रूप में देखल जा सके ला। एह जिला के जलवायु कोपेन के बर्गीकरण के हिसाब से Cwa प्रकार के हवे। सभसे गरम महीना मई आ सभसे ठंढा महीना जनवरी होला। सुरुआती जून से ले के सितंबर ले बरसात के सीजन होला आ मानसूनी बरखा होखे ले। जाड़ा में कोहरा आ गरमी में लूह से जनजीवन परभावित होला।